ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
ഉപയോഗിക്കാത്ത 7.07 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,97,63,11,575
ബാക്കിയുള്ളത്
7,07,24,170
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 197.63 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 7.07 കോടിയിലധികം  വാക്സിന് ഡോസുകള് സ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(--ND--
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് മൊത്തം 208.95 കോടി 
ഡോസ് വാക്സിന്.
കഴിഞ്ഞ 24 മണിക്കൂറിനിടെ 38,64,471 ഡോസ് വാക്സിനുകള് വിതരണം ചെയ്തു.
രാജ്യത്ത് നിലവില് ചികിത്സയിലുള്ളത് 1,01,343 പേര് .
ചികിത്സയിലുള്ളത് 0.23 ശതമാനം പേര് .
രോഗമുക്തി നിരക്ക് 98.58%.
കഴിഞ്ഞ 24 മണിക്കൂറിനിടെ 16,251 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,36,70,315 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 12,608 പേര്ക്ക് .
പ്രതിദിന രോഗസ്ഥിരീകരണ നിരക്ക്  .
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 88.14 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 3,62,020 പരിശോധനകള്.
-ND-
(Visitor Counter : 106
ആരോഗ്യ, കുടുംബക്ഷേമ മന്ത്രാലയം
കോവിഡ് - 19 ഏറ്റവും പുതിയ വിവരങ്ങൾ
രാജ്യവ്യാപകമായ വാക്സിനേഷൻ യജ്ഞത്തിന് കീഴിൽ ഇതുവരെ 220.63 കോടി വാക്സിൻ ഡോസുകൾ  നൽകിയിട്ടുണ്ട്.
കഴിഞ്ഞ 24 മണിക്കൂറിനുള്ളിൽ 7,850 ഡോസുകൾ നൽകി
ഇന്ത്യയിലെ സജീവ കേസുകളുടെ എണ്ണം നിലവിൽ 1,835 ആണ്
സജീവ കേസുകൾ 0.01% ആണ്
രോഗമുക്തി നിരക്ക് നിലവിൽ 98.81% ആണ്
കഴിഞ്ഞ 24 മണിക്കൂറിനുള്ളിൽ 113 പേർ രോഗമുക്തി നേടി ; മൊത്തം രോഗമുക്തരുടെ എണ്ണം 4,41,51,910
ആയി ഉയർന്നു
കഴിഞ്ഞ 24 മണിക്കൂറിനിടെ 126 പുതിയ കേസുകളാണ് റിപ്പോർട്ട് ചെയ്തത്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ഇതുവരെ 91.75 കോടി പരിശോധനകൾ നടത്തി; കഴിഞ്ഞ 24 മണിക്കൂറിനുള്ളിൽ നടന്നത് 1,15,409 പരിശോധനകൾ .
-ND-
(Visitor Counter : 69
പ്രധാനമന്ത്രിയുടെ ഓഫീസ്
പ്രശസ്ത ന്യൂറോളജിസ്റ്റ് ഡോ. അശോക് പനഗരിയയുടെ നിര്യാണത്തിൽ പ്രധാനമന്ത്രി അനുശോചിച്ചു
പ്രശസ്ത ന്യൂറോളജിസ്റ്റ് ഡോ. അശോക് പനഗരിയയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി ദുഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു:
"ഡോ. അശോക് പനഗരിയ ഒരു മികച്ച ന്യൂറോളജിസ്റ്റ് എന്ന നിലയിൽ വ്യക്തിമുദ്ര പതിപ്പിച്ചു. വൈദ്യശാസ്ത്രരംഗത്തെ അദ്ദേഹത്തിന്റെ മാർഗദർശകത്വം ഡോക്ടർമാരുടെയും ഗവേഷകരുടെയും തലമുറകൾക്ക് ഗുണം ചെയ്യും. അദ്ദേഹത്തിന്റെ നിര്യാണത്തിൽ ദുഖിക്കുന്നു. അദ്ദേഹത്തിന്റെ കുടുംബത്തിനും സുഹൃത്തുക്കൾക്കും അനുശോചനം. ഓം ശാന്തി. "
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
പരിഭ്രാന്തിയല്ല, അവബോധമാണ് കോവിഡിനെ നേരിടാനുള്ള വജ്രായുധമെന്ന് ഡോ ജിതേന്ദ്രസിംഗ്
പരിഭ്രാന്തിയല്ല, അവബോധമാണ് കോവിഡ് മഹാമാരിയെ നേരിടാനുള്ള വജ്രായുധമെന്ന്പ്രധാനമന്ത്രി കാര്യാലയത്തിന്റെചുമതലയുള്ള കേന്ദ്ര സഹമന്ത്രി ഡോ ജിതേന്ദ്രസിംഗ്. കോവിഡ് രോഗികളുടെ ശാരീരികപ്രവർത്തനങ്ങൾ നിരീക്ഷിക്കുന്നതിനുള്ള “കോവിഡ് ബീപ്"  സംവിധാനം, ന്യൂഡൽഹിയിൽ അവതരിപ്പിച്ചു സംസാരിക്കുകയായിരുന്നു അദ്ദേഹം.
IIT ഹൈദരാബാദ്, ആണവോർജ്ജവകുപ്പ്എന്നിവയുടെ സഹകരണത്തോടെ ഹൈദരാബാദിലെ ESIC മെഡിക്കൽ കോളേജ് തദ്ദേശീയമായി വികസിപ്പിച്ച ചിലവ് കുറഞ്ഞ ഈ വയർലെസ്സ് സംവിധാനം, ഇത്തരത്തിൽ രാജ്യത്ത് ആദ്യത്തേതാണ്. കോവിഡ് മഹാമാരിയെ നിയന്ത്രിക്കുന്നതിൽ പ്രതിരോധം, അവബോധം എന്നിവയ്ക്കുള്ള പങ്ക് കേന്ദ്രസഹമന്ത്രി എടുത്തു പറഞ്ഞു.
രാജ്യത്തെ പ്രമുഖ സ്ഥാപനങ്ങൾ തമ്മിൽ കൈകോർത്താൽ, രാജ്യം നേരിടുന്ന ഒട്ടുമിക്ക വെല്ലുവിളികൾക്കും കുറഞ്ഞ ചിലവിൽ പരിഹാരം നല്കാൻ കഴിയുമെന്നതിന്റെഉത്തമ ഉദാഹരണമാണ് കോവിഡ് ബീപ്പ് സംവിധാനമെന്ന് ഡോ സിംഗ് അഭിപ്രായപ്പെട്ടു. ശരിയായ അര്ത്ഥത്തില് ആത്മനിര്ഭര ഭാരതം നടപ്പാക്കാന് ഇത്തരം നീക്കങ്ങൾ വഴിതുറക്കുമെന്നുംഅദ്ദേഹം പ്രതീക്ഷ പ്രകടിപ്പിച്ചു.
താഴെപ്പറയുന്നവ ഉൾപ്പെടുത്തിയാണ്കോവിഡ് ബീപ്പിന്റെ ഏറ്റവും പുതിയ പതിപ്പിന് രുപം നൽകിയിരിക്കുന്നത്:
a. NIBP നിരീക്ഷണം: രോഗബാധിതരായ വയോജനങ്ങളിലാണ് ഏറ്റവും കൂടുതൽ മരണനിരക്ക് ഉള്ളത്. അതുകൊണ്ടു തന്നെ, NIBP നിരീക്ഷണം ഏറെ പ്രാധാന്യമർഹിക്കുന്നതാണ്.
b. ECG നിരീക്ഷണം: രോഗപ്രതിരോധത്തിനായോ ചികിത്സയ്ക്കായോ നൽകുന്ന ഹൈഡ്രോക്സിക്ളോറോക്വിൻ , അസിത്രോമൈസിൻ  തുടങ്ങിയവ ഹൃദയത്തിന്റെ പ്രവർത്തനത്തെ ബാധിക്കാൻ ഇടയുണ്ട്. അതുകൊണ്ട് തന്നെ ECG നിരീക്ഷണത്തിനു പ്രാധാന്യം ഏറെയാണ്.
c. ശ്വസോച്ഛാസ നിരക്ക്: ബയോ ഇമ്പിഡൻസ്  രീതിയിലൂടെയാണ് ഇത് കണക്കാക്കുന്നത്.
രോഗപകർച്ചാ സാധ്യതകൾ കുറയ്ക്കാനും, PPE പോലുള്ള വിഭവങ്ങൾ ഭാവിയിലേക്ക് കാത്തുസൂക്ഷിക്കാനും കോവിഡ് ബീപ്പ് ഏറെ സഹായിക്കും.
കോമ്പറ്റീഷൻ കമ്മീഷൻ ഓഫ് ഇന്ത്യ
ജിയോ പ്ലാറ്റ്ഫോംസ് ലിമിറ്റഡിന്റെ 7.73 ശതമാനം ഓഹരികൾ ഏറ്റെടുക്കാൻ ഗൂഗിൾ ഇന്റർനാഷണൽ എൽ.എൽ.സി.യ്ക്ക് കോമ്പറ്റീഷൻ കമ്മീഷൻ അനുമതി നൽകി
കോമ്പറ്റീഷൻ ആക്ട്-2002 ന്റെ വകുപ്പ്-31 ഉപവകുപ്പ്-1 പ്രകാരം ജിയോ പ്ലാറ്റ്ഫോംസ് ലിമിറ്റഡിന്റെ  7.73 ശതമാനം ഓഹരികൾ ഏറ്റെടുക്കാൻ ഗൂഗിൾ ഇന്റർനാഷണൽ എൽ.എൽ.സി.യ്ക്ക്  കോമ്പറ്റീഷൻ കമ്മീഷൻ ഓഫ് ഇന്ത്യ അനുമതി നൽകി.
ഗൂഗിൾ എൽ.എൽ.സി.യുടെ പൂർണ ഉടമസ്ഥതയിലുള്ള ഉപസ്ഥാപനമാണ് ജി.ഐ.എൽ.
റിലയൻസ് ഇൻഡസ്ട്രീസ് ലിമിറ്റഡിന്റെ അനുബന്ധ സ്ഥാപനമാണ് ജെ.പി.എൽ.
കമ്മീഷന്റെ വിശദമായ ഉത്തരവ് പിന്നാലെ പുറത്തിറങ്ങും.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 98.67 കോടി പിന്നിട്ടു
ന്യൂഡൽഹി, ഒക്ടോബർ 19, 2021
കഴിഞ്ഞ 24 മണിക്കൂറിൽ 87,41,160 ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 98.67 കോടി  പിന്നിട്ടു. 97,44,653 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 19,470 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,34,58,801 ആയി. ദേശീയ രോഗമുക്തി നിരക്ക് 98.14%. രോഗമുക്തി നിരക്ക് 2020 മാർച്ചിന് ശേഷമുള്ള ഏറ്റവും ഉയർന്ന തോതിൽ ആണ്.
കേന്ദ്ര-സംസ്ഥാന സർക്കാരുകളുടെയും കേന്ദ്ര ഭരണ പ്രദേശങ്ങളുടെയും കൂട്ടായ ശ്രമഫലമായി, തുടർച്ചയായി 114-ാം ദിവസവും പുതിയ പ്രതിദിന രോഗബാധിതരുടെ എണ്ണം 50,000-ത്തിൽ താഴെയാണ്.
കഴിഞ്ഞ 24 മണിക്കൂറിൽ ഇന്ത്യയിൽ പുതുതായി രോഗം സ്ഥിരീകരിച്ചത് 13,058 പേർക്കാണ് - 231 ദിവസത്തെ ഏറ്റവും കുറഞ്ഞ കണക്ക്.
നിലവിൽ രാജ്യത്തു ചികിത്സയിലുള്ളത് 1,83,118 പേരാണ് - 2020 മാർച്ചിന് ശേഷമുള്ള ഏറ്റവും കുറഞ്ഞ സംഖ്യ. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.54 ശതമാനമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 11,81,314 പരിശോധനകൾ നടത്തി. ആകെ 59.31 കോടിയിലേറെ  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 1.36 ശതമാനമാണ്. കഴിഞ്ഞ 116 ദിവസമായി ഇത് 3 ശതമാനത്തിൽ താഴെയാണ്.
(പ്രതിദിന രോഗസ്ഥിരീകരണ നിരക്ക് 1.11 ശതമാനമാണ്. കഴിഞ്ഞ 50 ദിവസമായി ഇത് 3 ശതമാനത്തിൽ താഴെയും, 133 ദിവസമായി 5 ശതമാനത്തിൽ താഴെയുമാണ്.
സാംസ്കാരിക മന്ത്രാലയം
പ്രധാനമന്ത്രി ശ്രീ നരേന്ദ്ര മോദിക്ക് ലഭിച്ച അഭിമാനകരവും അവിസ്മരണീയവുമായ 1200-ലധികം സ്മരണികകളുടെയും സമ്മാനങ്ങളുടെയും ഇ-ലേലം നാളെ ആരംഭിക്കും
ന്യൂ ഡൽഹി: സെപ്റ്റംബർ 16, 2022
പ്രധാനമന്ത്രി ശ്രീ നരേന്ദ്ര മോദിക്ക് ലഭിച്ച അവിസ്മരണീയ സമ്മാനങ്ങളുടെ ഇ-ലേലത്തിന്റെ നാലാമത്തെ പതിപ്പ് 2022 സെപ്റ്റംബർ 17 മുതൽ ഒക്ടോബർ 2 വരെ സാംസ്കാരിക മന്ത്രാലയം സംഘടിപ്പിക്കുന്നു. ലേലത്തെക്കുറിച്ച് കേന്ദ്ര സാംസ്കാരിക, ടൂറിസം മന്ത്രി ശ്രീ ജി. കിഷൻ റെഡ്ഡി മാധ്യമങ്ങളോട് വിശദീകരിച്ചു. സാംസ്കാരിക സഹമന്ത്രിമാരായ ശ്രീ അർജുൻ റാം മേഘ്വാളും ശ്രീമതി. മീനാക്ഷി ലേഖിയും പങ്കെടുത്തു.
2019ൽ ആദ്യ റൗണ്ടിൽ 1805 സമ്മാനങ്ങളും രണ്ടാം റൗണ്ടിൽ 2772 സമ്മാനങ്ങളും ലേലത്തിൽ വെച്ചതായി ശ്രീ ജി.കിഷൻ റെഡ്ഡി പറഞ്ഞു. 2021-ൽ, സെപ്റ്റംബറിൽ 1348 ഇനങ്ങളുടെ ഇ-ലേലവും സംഘടിപ്പിച്ചു . ഈ വർഷം ഏകദേശം 1200 മെമന്റോകളും സമ്മാനങ്ങളും ഇ-ലേലത്തിൽ വെച്ചിട്ടുണ്ട്. സ്മരണികകളുടെ പ്രദർശനം ന്യൂഡൽഹിയിലെ നാഷണൽ ഗാലറി ഓഫ് മോഡേൺ ആർട്ടിൽ നടന്നു. ഈ ഇനങ്ങൾ വെബ്സൈറ്റിലും കാണാമെന്നും മന്ത്രി പറഞ്ഞു.
അതിമനോഹരമായ പെയിന്റിംഗുകൾ, ശിൽപങ്ങൾ, കരകൗശല വസ്തുക്കൾ, നാടൻ കലാരൂപങ്ങൾ എന്നിവ ലേലത്തിൽ ഉൾപ്പെട്ടിട്ടുണ്ടെന്ന് കേന്ദ്രമന്ത്രി പറഞ്ഞു. അയോധ്യയിലെ ശ്രീരാമമന്ദിറിന്റെയും വാരണാസിയിലെ കാശി-വിശ്വനാഥ ക്ഷേത്രത്തിന്റെയും മാതൃകകൾ ആകർഷകമായ മറ്റ് ഇനങ്ങളിൽ ഉൾപ്പെടുന്നു. കായിക ഇനങ്ങളിലെ വിജയികളും ടീമുകളും സമ്മാനമായി നൽകിയ സ്മരണികകളുടെ ഒരു വിഭാഗവും ഉണ്ട് . ഇ -ലേലത്തിൽ ഇത്തരത്തിൽ 25 പുതിയ കായിക സ്മരണികകൾ ഉണ്ടെന്നും മന്ത്രി പറഞ്ഞു.
ലേലത്തിലൂടെ ലഭിക്കുന്ന തുക നമാമി ഗംഗേ പദ്ധതിക്കായി ഉപയോഗിക്കും. https://pmmementos.gov.in എന്ന ലിങ്കിൽ ലോഗിൻ ചെയ്ത് / രജിസ്റ്റർ ചെയ്തുകൊണ്ട് പൊതുജനങ്ങൾക്ക് ഇ-ലേലത്തിൽ പങ്കെടുക്കാം-
(Visitor Counter : 82
ആരോഗ്യ, കുടുംബക്ഷേമ മന്ത്രാലയം
മറ്റു രാജ്യങ്ങളിൽ അടിയന്തര ഉപയോഗ അനുമതി  ലഭിച്ച വിദേശനിർമ്മിത കോവിഡ്-19 വാക്സിനുകൾക്ക് അടിയന്തര അനുമതി നൽകാനുള്ള നടപടികൾ കേന്ദ്രം ഊർജിതമാക്കി
ന്യൂഡൽഹി , ഏപ്രിൽ 13,2021
സജീവവും കാലേകൂട്ടി ഉള്ളതുമായ നടപടികളിലൂടെ കോവിഡ് 19 മഹാമാരിയെ കീഴടക്കാനുള്ള സമഗ്രമായ നടപടിക്രമങ്ങളാണ് ഇന്ത്യ പിന്തുടരുന്നത്. ഇതിന്റെ ഭാഗമായി 2020 മെയിൽ തന്നെ വാക്സിൻ ഉൽപ്പാദന മേഖലയിലെ ഗവേഷണ വികസന പ്രവർത്തനങ്ങളെ പ്രോത്സാഹിപ്പിക്കുന്നതിന്റെ ഭാഗമായി മുഖ്യ ശാസ്ത്ര ഉപദേഷ്ടാവ് നേതൃത്വം നൽകുന്ന ഒരു കർമ്മസമിതിയ്ക്ക് ഇന്ത്യ രൂപം നൽകിയിരുന്നു.
കോവിഡ് പ്രതിരോധ കുത്തിവെപ്പ് പരിപാടിക്ക് രാജ്യത്ത് നേതൃത്വം നൽകുന്നത് ലക്ഷ്യമിട്ട് 2020 ഓഗസ്റ്റിൽ നീതിആയോഗ് അംഗം അധ്യക്ഷനായുള്ള വിദഗ്ധ സമിതിയും രൂപീകരിച്ചു. ഇത്തരം നടപടികളുടെ ഫലമായാണ് രാജ്യത്തെ പൗരന്മാരുടെ പ്രതിരോധകുത്തിവയ്പ്പിനായി തദ്ദേശീയമായി വികസിപ്പിച്ച  രണ്ട് വാക്സിനുകൾ ഉള്ള ആദ്യ രാജ്യമായി ഇന്ത്യ മാറിയത്
കേന്ദ്രസർക്കാർ സ്വീകരിച്ച കോവിഡ്നിയന്ത്രണ നിർവ്വഹണ നയത്തിന്റെ അടിസ്ഥാന ശിലകളിൽ ഒന്നാണ് പ്രതിരോധകുത്തിവെപ്പ്. നിലവിൽ രണ്ട് പ്രതിരോധ മരുന്നുകൾക്കാണ് ദേശീയ നിയന്ത്രണ ഏജൻസിയായ ഡ്രഗ്സ് കൺട്രോളർ ജനറൽ ഓഫ് ഇന്ത്യ യിൽ നിന്നും അടിയന്തര ഉപയോഗ അനുമതി ലഭിച്ചിട്ടുള്ളത്. ഭാരത് ബയോടെക് ഇന്റർനാഷണൽ ലിമിറ്റഡിന്റെ കോ വാക്സിൻ, സെറം ഇൻസ്റ്റിറ്റ്യൂട്ട് ഓഫ് ഇന്ത്യയുടെ കോവിഷീൽഡ് എന്നിവയാണ് അവ
കോവിഡ് പോരാട്ടത്തിൽ ഉപയോഗിക്കാൻ സാധിക്കുന്ന പ്രതിരോധ മരുന്നുകളുടെ എണ്ണത്തിൽ വരുത്തേണ്ട മാറ്റം, ആഭ്യന്തര പ്രതിരോധ കുത്തിവെപ്പ് പരിപാടിയുടെ വേഗത, വ്യാപ്തി എന്നിവ വർധിപ്പിക്കേണ്ടതിന്റെ ആവശ്യകത തുടങ്ങിയവ, കോവിഡ് വാക്സിൻ വിതരണ ദേശീയ വിദഗ്ധസമിതിയുടെ  ഇരുപത്തിമൂന്നാമത് യോഗത്തിൽ ചർച്ചയായിരുന്നു. 2021 ഏപ്രിൽ 11 ന് ചേർന്ന യോഗത്തിൽ നിതി ആയോഗ്  അംഗം ഡോക്ടർ വി കെ പോൾ അധ്യക്ഷത വഹിച്ചു.
സമഗ്രമായ ചർച്ചകൾക്കു ശേഷം, വിദേശത്ത് വികസിപ്പിച്ച് നിർമ്മിക്കപ്പെടുന്നതും, USFDA, EMA, UK MHRA, PMDA ജപ്പാൻ എന്നിവയിൽനിന്നും നിയന്ത്രിത ഉപയോഗത്തിനുള്ള അടിയന്തര അനുമതി ലഭിച്ചതോ, ലോകാരോഗ്യ സംഘടനയുടെ അടിയന്തര ഉപയോഗ പട്ടികയിൽ ഇടംപിടിച്ച അതോ ആയ കോവിഡ്-19 വാക്സിനുകൾക്ക് ഇന്ത്യയിൽ അടിയന്തര ഉപയോഗ അനുമതി നൽകാമെന്ന് NEGVAC നിർദ്ദേശിച്ചിരുന്നു.
അനുമതി നൽകിയതിനു ശേഷം , പ്രാദേശിക ക്ലിനിക്കൽ പരിശോധനകൾക്ക് പകരമായി,
2019ലെ ന്യൂ ഡ്രഗ്സ്സ് ആൻഡ് ക്ലിനിക്കൽ ട്രയൽസ് നിയമത്തിന്റെ രണ്ടാം പട്ടിക പ്രകാരമുള്ള,
സമാന്തര ക്ലിനിക്കൽ പരിശോധനകൾ  ഉറപ്പായും നടത്തണമെന്നും നിർദേശമുണ്ട്
ഇത്തരം വിദേശനിർമ്മിത പ്രതിരോധകുത്തിവെപ്പുകൾ സ്വീകരിക്കുന്ന ആദ്യ 100 ഗുണഭോക്താക്കളെ, ഏഴ് ദിവസം തുടർച്ചയായി നിരീക്ഷിക്കണം . അതിനുശേഷം മാത്രമേ ഇവ രാജ്യവ്യാപകമായി പ്രതിരോധ നടപടികൾക്കായി വിതരണം ചെയ്യാവൂ
NEGVAC യുടെ ഈ നിർദ്ദേശങ്ങളെ ഉചിതമായ പരിഗണനയ്ക്ക് ശേഷം കേന്ദ്രസർക്കാർ സ്വീകരിച്ചിട്ടുണ്ട്. ഈ നടപടി, ഇത്തരം കോവിഡ് പ്രതിരോധ വാക്സിനുകൾ അതിവേഗം ലഭ്യമാക്കാനും അവയുടെ ഇറക്കുമതി പ്രോത്സാഹിപ്പിക്കാനും വഴിതുറക്കും. വലിയതോതിൽ മരുന്ന് ഉൽപന്നങ്ങൾ ഇറക്കുമതി ചെയ്യാനും, ഉള്ളവയുടെ കൃത്യമായ ഉപയോഗം ഉറപ്പാക്കാനും സാഹചര്യമൊരുക്കുന്നതിലൂടെ രാജ്യത്തെ വാക്സിൻ നിർമാണ ശേഷി, ആഭ്യന്തര ഉപയോഗത്തിനായി ലഭ്യമായിട്ടുള്ള വാക്സിൻ ഡോസുകളുടെ ലഭ്യത എന്നിവയ്ക്ക് പ്രോത്സാഹനം നൽകാനാകും
IE/SKY
(Visitor Counter : 457
ആരോഗ്യ, കുടുംബക്ഷേമ മന്ത്രാലയം
69.51 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂഡൽഹി, സെപ്റ്റംബർ 7, 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 69.51 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്. കൂടാതെ, 78 ലക്ഷം  വാക്സിൻ ഡോസുകൾ ഉടൻ കൈമാറും.
5.31 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
(Visitor Counter : 163
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ നവ് രേ ആശംസകൾ
കശ്മീരി പുതുവർഷമായ നവ് രേയോടനുബന്ധിച്ച് പ്രധാനമന്ത്രി ശ്രീ നരേന്ദ്ര മോദി ജനങ്ങൾക്ക് ആശംസകൾ നേർന്നു.
“നിങ്ങൾക്കേവർക്കും നവ് രേ ആശംസകൾ! നവ് രേയുടെ പ്രത്യേക വേളയിൽ, സന്തോഷവും വിജയവും നിറഞ്ഞ ഒരു വർഷമാകട്ടെ എന്ന് പ്രാർത്ഥിക്കുന്നു. എല്ലാവരുടെയും ആരോഗ്യത്തിനും ക്ഷേമത്തിനുമായും ഞാൻ പ്രാർത്ഥിക്കുന്നു. ” പ്രധാനമന്ത്രി ട്വിറ്ററിൽ പറഞ്ഞു.
പ്രധാനമന്ത്രിയുടെ ഓഫീസ്
നഗരവല്ക്കരണത്തില് ഇന്ത്യയില് ആവേശകരമായ നിക്ഷേപ അവസരങ്ങള്; നിക്ഷേപകരോട് പ്രധാനമന്ത്രി
മൂന്നാമത് ബ്ലൂംബെര്ഗ് ന്യൂ ഇക്കണോമി ഫോറത്തെ അഭിസംബോധന ചെയ്തു
ഇന്ത്യന് നഗരവല്ക്കരണത്തില് നിക്ഷേപിക്കാന് പ്രധാനമന്ത്രി ശ്രീ നരേന്ദ്രമോദി നിക്ഷേപകരെ ക്ഷണിച്ചു. ''നഗരവല്ക്കരണത്തില് നിക്ഷേപിക്കാനാണ് നിങ്ങള് ആഗ്രഹിക്കുന്നതെങ്കില്, ഇന്ത്യയില് നിങ്ങള്ക്ക് ആവേശകരമായ അവസരങ്ങളുണ്ട്, നിങ്ങള് ചലനാത്മകതയിലേക്ക് നിക്ഷേപിക്കാനാണ് ആഗ്രഹിക്കുന്നതെങ്കില്, ഇന്ത്യയില് നിങ്ങള്ക്ക് ആവേശകരമായ അവസരങ്ങളുണ്ട്, നൂതനാശയത്തിലേക്ക് നിക്ഷേപിക്കാനാണ് ആഗ്രഹിക്കുന്നതെങ്കില് ഇന്ത്യയില് നിങ്ങള്ക്ക് ആവേശകരമായ അവസരങ്ങളുണ്ട്. സുസ്ഥിര പ്രശ്നപരിഹാരത്തില് നിക്ഷേപിക്കാനാണ് നിങ്ങള് ആഗ്രഹിക്കുന്നതെങ്കില് നിങ്ങള്ക്ക് ഇന്ത്യയില് ആവേശകരമായ അവസരങ്ങളുണ്ട്. വളരെ ഊര്ജ്ജസ്വലമായ ഒരു ജനാധിപത്യം, വ്യാപാരസൗഹൃദ കാലാവസ്ഥ, ഒരു വലിയ വിപണി, ആഗോളനിക്ഷേപത്തിന് പരിഗണിക്കുന്ന ഒരു നിക്ഷേപ ലക്ഷ്യസ്ഥാനമാക്കി ഇന്ത്യയെ മാറ്റുന്നതിനുള്ള ഒരു അവസരവും നഷ്ടപ്പെടുത്താത്ത ഒരു ഗവണ്മെന്റ് എന്നിവയ്ക്കൊപ്പമാണ് ഈ അവസരങ്ങളും വരുന്നത്'' അദ്ദേഹം പറഞ്ഞു.
വിഡിയോ കോണ്ഫറന്സിംഗിലൂടെ മൂന്നാമത് വാര്ഷിക ബ്ലൂംബെര്ഗ് ന്യൂ ഇക്കണോമി ഫോറത്തെ അഭിസംബോധനചെയ്യുകയായിരുന്നു അദ്ദേഹം.
കോവിഡ്-19ന് ശേഷമുള്ള ലോകത്തിന് ഒരു പുതിയ തുടക്കം ആവശ്യമാണ്,എന്നാല് പുനക്രമീകരണം നടത്താതെ ഒരു പുതിയ തുടക്കം സാദ്ധ്യമല്ലെന്നും ശ്രീ മോദി പറഞ്ഞു. മനസിന്റെ പുനക്രമീകരണം, പ്രക്രിയകളുടെയൂം പ്രവര്ത്തനങ്ങളുടെയും പുനക്രമീകരണം. എല്ലാ മേഖലകളിലും പുതിയ മാനദണ്ഡങ്ങള് വികസിപ്പിക്കുന്നതിനുള്ള അവസരങ്ങള് നമുക്ക് ഈ മഹാമാരി നല്കി. ''ഭാവിയിലേക്ക് വേണ്ട ഒരു പ്രതിരോധ സംവിധാനം വികസിപ്പിക്കമെന്ന് നമുക്ക് ആഗ്രഹമുണ്ടെങ്കില് ഈ അവസരം ലോകം കൈപ്പിടയില് ഒതുക്കണം. ലോകത്തിന് കോവിഡ് ശേഷം ആവശ്യമുള്ളതിനെക്കുറിച്ച് നാം ചിന്തിക്കണം. ഒരു നല്ല ആരംഭസ്ഥാനം നമ്മുടെ നഗരകേന്ദ്രങ്ങളെ പുനരുജ്ജീവിപ്പിക്കും'' പ്രധാനമന്ത്രി കൂട്ടിച്ചേര്ത്തു.
നഗരകേന്ദ്രങ്ങളുടെ പുനരുജ്ജീവനമെന്ന വിഷയത്തില് വിസ്തരിച്ചുകൊണ്ട് ഈ പ്രക്രിയയില് ജനങ്ങളുടെ പ്രാധാന്യത്തിൽ പ്രധാനമന്ത്രി ഊന്നല് നല്കുകയും ചെയ്തു.
മഹാമാരി കാലത്ത് പഠിച്ചവ മുന്നോട്ടുകൊണ്ടുപോകേണ്ടതിന്റെ ആവശ്യകതയ്ക്ക് പ്രധാനമന്ത്രി ഊന്നല് നല്കി.
ഇന്ത്യയുടെ നഗരഭൂചിത്രരേഖയെ പുനരുജ്ജീവിപ്പിക്കുന്നതിനായി ഡിജിറ്റല് ഇന്ത്യ, സ്റ്റാര്ട്ട് അപ്പ് ഇന്ത്യ, താങ്ങാവുന്ന ഭവനം, റിയല് എസ്റ്റേറ്റ്  നിയമം, 27 നഗരങ്ങളിലെ മെട്രോ റെയിലുകള് എന്നിങ്ങനെ അടുത്തിടെ കൈക്കൊണ്ട നൂതനാശയങ്ങളെക്കുറിച്ച് അദ്ദേഹം ഫോറത്തെ അറിയിച്ചു.
''രണ്ടു ഘട്ട പ്രക്രിയകളിലൂടെ നമ്മള് 100 സ്മാര്ട്ട് സിറ്റികള് തെരഞ്ഞെടുത്തു. സഹകരണ മത്സരാധിഷ്ഠിത ഫെഡറലിസം എന്ന തത്വശാസ്ത്രം ഉയര്ത്തിപ്പിടിച്ചുകൊണ്ടുള്ള ദേശീയതലത്തിലുള്ള മത്സരമായിരുന്നു അത്. ഈ നഗരങ്ങളെല്ലാം ഏകദേശം 2 ലക്ഷം കോടി രൂപയുടെ അല്ലെങ്കില് 30 ബില്യണ് ഡോളറിന്റെ പദ്ധതികള് തയാറാക്കിയിട്ടുണ്ട്. ഒരു ലക്ഷത്തി നാല്പ്പതിനായിരം കോടി രൂപയുടെ അല്ലെങ്കില് 20 ബില്യണ് ഡോളറിന്റെ പദ്ധതികള് പൂര്ത്തിയാകുകയോ അല്ലെങ്കില് പൂര്ത്തീകരണത്തിന്റെ അന്തിമഘട്ടത്തിലോ ആണ്'' പ്രധാനമന്ത്രി പറഞ്ഞു.
പ്രധാനമന്ത്രിയുടെ ഓഫീസ്
മോർബിയിലെ അപകടത്തെക്കുറിച്ച് പ്രധാനമന്ത്രി ഗുജറാത്ത് മുഖ്യമന്ത്രിയോട് സംസാരിച്ചു
മോർബിയിലെ അപകടത്തെക്കുറിച്ച് പ്രധാനമന്ത്രി ശ്രീ നരേന്ദ്ര മോദി ഗുജറാത്ത് മുഖ്യമന്ത്രി ശ്രീ ഭൂപേന്ദ്രഭായ് പട്ടേലുമായും മറ്റ് ഉദ്യോഗസ്ഥരുമായും സംസാരിച്ചു. രക്ഷാപ്രവർത്തനങ്ങൾക്കായി ടീമുകളെ അടിയന്തരമായി അണിനിരത്തണമെന്ന് ശ്രീ മോദി ആവശ്യപ്പെട്ടു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു;
"മോർബിയിലുണ്ടായ അപകടത്തെക്കുറിച്ച് പ്രധാനമന്ത്രി നരേന്ദ്രമോദി ഗുജറാത്ത് മുഖ്യമന്ത്രി ഭൂപേന്ദ്രഭായി പട്ടേലുമായും മറ്റ് ഉദ്യോഗസ്ഥരുമായും സംസാരിച്ചു. രക്ഷാപ്രവർത്തനങ്ങൾക്കായി ടീമുകളെ അടിയന്തരമായി അണിനിരത്താൻ അദ്ദേഹം ആവശ്യപ്പെട്ടിട്ടുണ്ട്. സ്ഥിതിഗതികൾ സൂക്ഷ്മമായും നിരന്തരമായും നിരീക്ഷിക്കണമെന്നും ദുരിതബാധിതർക്ക് സാധ്യമായ എല്ലാ സഹായവും നൽകണമെന്നും അദ്ദേഹം ആവശ്യപ്പെട്ടു."
ND
(
പ്രധാനമന്ത്രിയുടെ ഓഫീസ്
രാഷ്ട്രീയ സ്വച്ഛതാ കേന്ദ്രം പ്രധാനമന്ത്രി ഉദ്ഘാടനം ചെയ്തു
ന്യൂഡല്ഹി; 2020 ഓഗസ്റ്റ് 08
സ്വച്ച്ഭാരത് മിഷന്റെ സംവേദനാത്മക അനുഭവകേന്ദ്രമായ- രാഷ്ട്രീയ സ്വച്ചതാ കേന്ദ്രം പ്രധാനമന്ത്രി ശ്രീ നരേന്ദ്രമോദി ഇന്ന് ന്യൂഡല്ഹിയിലെ രാജ്ഘട്ടിലെ ഗാന്ധി സ്മൃതി ദര്ശന് സ്മൃതിയില് ഉദ്ഘാടനം ചെയ്തു. മഹാത്മാഗാന്ധിക്ക് ആദരാജ്ഞലിയായി രാഷ്ട്രീയ സ്വച്ചതാ കേന്ദ്രം  ഗാന്ധിജിയുടെ ചമ്പാരണ് സത്യാഗ്രഹത്തിന്റെ ശതാബ്ദിവാര്ഷിക സമയത്ത് 2017ന് ഏപ്രില് 10നാണ് പ്രധാനമന്ത്രി ആദ്യമായി പ്രഖ്യാപിച്ചത്. കേന്ദ്ര ജലശക്തി മന്ത്രി ശ്രീ ഗജേന്ദ്രസിംഗ് ശേഖാവത്ത്, ജലശക്തി സഹമന്ത്രി ശ്രീ രത്തന് ലാല് ഖത്താരിയ എന്നിവരും തദ്ദവസരത്തില് സന്നിഹിതരായിരുന്നു.
രാഷ്ട്രീയ സ്വച്ചതാകേന്ദ്രത്തിലേക്ക് ഒരു യാത്ര
2014ല് ഇന്ത്യയിലെ 50 കോടി ജനങ്ങള് വെളിയിട വിസര്ജ്ജനം നടത്തിയിരുന്നിടത്തുനിന്നും 2019 വെളിയിട വിസര്ജ്ജനമുക്തമായതിന്റെ ഗതിപരിശോധിക്കുന്ന ഒരു ഡിജിറ്റല് എക്സിബിഷൻ ആര്.എസ്.കെ. യിൽ ഒരുക്കിയിട്ടുണ്ട്. ആര്.എസ്.കെയുടെ മൂന്ന് സവിശേഷ വിഭാഗങ്ങൾ പ്രധാനമന്ത്രി സന്ദർശിച്ചു. ആര്.എസ്.കെക്ക് സമീപമായി പുല്ത്തകിടയില് സ്ഥാപിച്ചിരുന്ന യന്ത്രസാമഗ്രികളും പ്രധാനമന്ത്രി കണ്ടു.
കുട്ടികളുമായി ആശയവിനിമയം
ആര്.എസ്.കെ മുഴുവന് സഞ്ചരിച്ചശേഷം പ്രധാനമന്ത്രി ആര്.എസ്.കെ സോവനീര് സെന്ററിലും ഹ്രസ്വസന്ദര്ശനം നടത്തി. അതിനുശേഷം അദ്ദേഹം ഇന്ത്യയിലെ എല്ലാ സംസ്ഥാനങ്ങളേയും കേന്ദ്രഭരണപ്രദേശങ്ങളേയും പ്രതിനിധീകരിക്കുന്ന ഡല്ഹിയില് നിന്നുള്ള 36 സ്കൂള് വിദ്യാര്ത്ഥികളുമായി ആര്.എസ്.കെയിലെ ആംഫിതീയേറ്ററില് വച്ച് സാമൂഹികാകലം പാലിക്കുകയെന്ന പെരുമാറ്റചട്ടത്തിലുന്നി ആശയവിനിമയം നടത്തി. വീട്ടിലും സ്കൂളിലും സ്വച്ചതാ പ്രവര്ത്തനങ്ങളിലുള്ള തങ്ങളുടെ പരിചയങ്ങളും ആര്.എസ്.കെ. യെക്കുറിച്ചുള്ള അവരുടെ മതിപ്പും വിദ്യാർത്ഥികള് പ്രധാനമന്ത്രിയുമായി പങ്കുവച്ചു.
രാജ്യത്തോടുള്ള അഭിസംബോധന
വിദ്യാര്ത്ഥികളുമായി ആശയവിനിമയം നടത്തിയശേഷം പ്രധാനമന്ത്രി രാജ്യത്തെ അഭിസംബോധനചെയ്തു. സ്വച്ച്ഭാരത് മിഷന്റെ യാത്രയെ പ്രധാനമന്ത്രി അനുസ്മരികുകയും ആര്.എസ്.കെയെ മഹാത്മാഗാന്ധിക്കുള്ള ഒരു സ്ഥിരം ആദരാജ്ഞലിയായി സമര്പ്പിക്കുകയും ചെ്തു. സ്വച്ചതയെ ഒരു ജനകീയ പ്രസ്ഥാനമാക്കി മാറ്റിയതിന് അദ്ദേഹം ഇന്ത്യയിലെ ജനതയെ പ്രശംസിക്കുകയും അത് ഭാവിയിലും തുടരാന് അഭ്യര്ത്ഥിക്കുകയും ചെയ്തു. നമ്മുടെ ദൈനംജീവിതത്തില് പ്രത്യേകിച്ചും കൊറോണാ വൈറസിനെതിരായ പോരാട്ടത്തില് സ്വച്ചതയുടെ പ്രാധാന്യം അദ്ദേഹം ആവര്ത്തിച്ചു.
ഈ അവസരത്തില് സ്വാതന്ത്ര്യദിനം വരെ തുടരുന്ന ശുചിത്വത്തിന് വേണ്ടിയുള്ള ഒരു ഒരാഴ്ച നീണ്ടുനില്ക്കുന്ന പ്രത്യേക സംഘടിത പ്രവര്ത്തനത്തിന് പ്രധാനമന്ത്രി സമാരംഭം കുറിയ്ക്കുകയും ചെയ്തു. ഇന്ത്യയില് ശുചിത്വത്തിനുള്ള ജനകീയപ്രസ്ഥാനം പുനഃസ്ഥാപിക്കുന്നതിനായി ഇതിന്റെ ഭാഗമായി ഓഗസ്റ്റ് 15 വരെ ഓരോ ദിവസവും ഇന്ത്യയുടെ നഗരങ്ങളിലും ഗ്രാമങ്ങളിലും പ്രത്യേക ശുചിത്വപ്രവര്ത്തനങ്ങൾ ഉണ്ടാകും.
രാഷ്ട്രീയ സ്വച്ചതാ കേന്ദ്ര സന്ദര്ശനം
ഓഗസ്റ്റ് 9 മുതൽ രാവിലെ എട്ടുമണി മുതല് വൈകിട്ട് അഞ്ചുമണി വരെ രാഷ്ട്രീയ സ്വച്ചതാ കേന്ദ്രം പൊതുജനങ്ങള്ക്കായി തുറന്നിരിക്കും. സാമൂഹിക അകലത്തിന്റെ ശുചിത്വത്തിന്റെയും നിര്ദ്ദിഷ്ട മാര്ഗ്ഗരേഖകള് പ്രകാരം സന്ദര്ശിക്കാം. ഒരു സമയത്ത് ആര്.എസ്.കെ സന്ദര്ശിക്കുന്ന ആളുകളുടെ എണ്ണം പരിമിതപ്പെടുത്തും, ഹ്രസ്വകാലത്ത് വിദ്യാര്ത്ഥികള്ക്കായി ടൂറുകള് സംഘടിപ്പിക്കില്ല. അതേസമയം ഭൗതിക യാത്രകള് സാദ്ധ്യമാകുന്നതുവരെയുള്ള സമയത്ത് ആര്.എസ്.കെയുടെ വെര്ച്ച്വല് ടൂറുകള് സംഘടിപ്പിക്കും. ആദ്യത്തെ അത്തരത്തിലുള്ള വെര്ച്ച്വല് ടൂര് ഓഗസ്റ്റ് 13ന് കേന്ദ്ര ജലശക്തി മന്ത്രി ശ്രീ ഗജേന്ദ്ര സിംഗ് ശേഖാവത്തിനൊപ്പം സംഘടിപ്പിക്കും.
ടിക്കറ്റ് ബുക്കുചെയ്യുന്നതിനും ആര്.എസ്.കെ സംബന്ധിച്ച കൂടുതല് വിവരങ്ങള്ക്കും rsk.ddws.gov.in സന്ദർശിക്കാം.
--
(
വനിതാ, ശിശു വികസന മന്ത്രാലയം
2018 ലെ നാരീ ശക്തി പുരസ്ക്കാരത്തിന് നാമനിര്ദ്ദേശങ്ങള് ക്ഷണിച്ചു
ഇക്കൊല്ലത്തെ നാരീ ശക്തി പുരസ്ക്കാരത്തിന് കേന്ദ്ര വനിതാ ശിശു വികസന മന്ത്രാലയം നാമനിര്ദ്ദേശങ്ങള് ക്ഷണിച്ചു. രാജ്യത്ത് വനിതകള്ക്ക് നല്കുന്ന പരമോന്നത സിവിലിയന് ബഹുമതിയാണ് ഈ പുരസ്ക്കാരം. വനിതാ ശാക്തീകരണത്തിനായി നിരന്തരം പ്രവര്ത്തിച്ചുകൊണ്ടിരിക്കുന്ന വനിതകള്ക്കും സ്ഥാപനങ്ങള്ക്കുമാണ് ഈ ബഹുമതി നല്കുന്നത്.
എല്ലാ വര്ഷവും അന്താരാഷ്ട്ര വനിതാ ദിനത്തില് രാഷ്ട്രപതിയാണ് നാരീ ശക്തി പുരസ്ക്കാരം സമ്മാനിക്കുന്നത്.
ഇക്കൊല്ലത്തെ നാരീ ശക്തി പുരസ്ക്കാരത്തിനുള്ള നാമനിര്ദ്ദേശങ്ങള് ഒക്ടോബര് 31 വരെ സമര്പ്പിക്കാം. പുരസ്ക്കാരത്തിന്റെ മാര്ഗ്ഗനിര്ദ്ദേശങ്ങള് http://www.wcd.nic.in/award ല് ലഭ്യമാണ്.
ആവശ്യമായ രേഖകള് സഹിതമുള്ള നാമനിര്ദ്ദേശങ്ങള് Deputy Secretary , MWCD, Room No- 632, 6th Floor, Shastri Bhawan, New Delhi- 110001 എന്ന വിലാസത്തിലാണ് അയയ്ക്കേണ്ടത്.
സ്വന്തമായി അയയ്ക്കുന്ന നാമനിര്ദ്ദേശങ്ങളും പരിഗണിക്കും. സംസ്ഥാന ഗവണ്മെന്റുകള് / കേന്ദ്ര മന്ത്രാലയങ്ങള് എന്നിവ ശുപാര്ശ ചെയ്യുന്ന വ്യക്തികള്ക്ക് പുറമെ സെലക്ഷന് കമ്മിറ്റിക്ക് അവരുടെ ഇഷ്ടപ്രകാരം മറ്റ് വ്യക്തികളേയും പരിഗണിക്കാം.
പുരസ്ക്കാരത്തിനായി ലഭിക്കുന്ന നാമനിര്ദ്ദേശങ്ങള് ഒരു സ്ക്രീനിംഗ് കമ്മിറ്റി പരിശോധിച്ച ശേഷം ശുപാര്ശയോടെ അന്തിമ തീരുമാനത്തിനായി ദേശീയ സെലക്ഷന് കമ്മിറ്റിക്ക് സമര്പ്പിക്കും.
(Visitor Counter : 61
പ്രധാനമന്ത്രിയുടെ ഓഫീസ്
ശ്രീ ഗുരു തേജ് ബഹാദൂർ ജിയുടെ 400-ാം ജന്മവാർഷികം  അനുസ്മരിക്കുന്നതിനായി പ്രധാനമന്ത്രിയുടെ അധ്യക്ഷതയിൽ ഉന്നതതല സമിതി യോഗം ചേർന്നു
ശ്രീ ഗുരു തേജ് ബഹാദൂർ ജിയുടെ 400-ാം ജന്മവാർഷികം  അനുസ്മരിക്കുന്നതിനായി പ്രധാനമന്ത്രി ശ്രീ
നരേന്ദ്ര മോദിയുടെ അധ്യക്ഷതയിൽ വീഡിയോ കോൺഫറൻസിംഗിലൂടെ ഉന്നതതല സമിതി യോഗം ചേർന്നു.
ശ്രീ ഗുരു തേജ് ബഹാദൂർ ജിയുടെ 400-ാമത്തെ പ്രകാശ് പർവ്വിനെ അനുസ്മരിക്കാനുള്ള മഹത്തായ കാഴ്ചപ്പാടിന് യോഗത്തിൽ പങ്കെടുത്തവർ പ്രധാനമന്ത്രിയോട് നന്ദി പറഞ്ഞു. മതസ്വാതന്ത്ര്യത്തിനുവേണ്ടിയുള്ള ശ്രീ ഗുരു തേജ് ബഹാദൂർ ജിയുടെ വിവിധ സംഭാവനകളും ത്യാഗവും അവർ അനുസ്മരിച്ചു. പങ്കെടുത്തവർ അനുസ്മരണ
പരിപാടിക്കായി നിർദ്ദേശങ്ങളും നൽകി. അദ്ദേഹത്തിന്റെ ജീവിതത്തിന്റെ വിവിധ വശങ്ങൾ ഉയർത്തിക്കാട്ടേണ്ടത്
അത്യാവശ്യമാണെന്ന് അവർ അഭിപ്രായപ്പെട്ടു. ശ്രീ ഗുരു തേജ് ബഹാദൂർ ജിയുടെ സന്ദേശം എല്ലാവരിലേക്കും എത്തിക്കാൻ കൂട്ടായ ശ്രമങ്ങൾ നടത്തണമെന്ന് കേന്ദ്ര ആഭ്യന്തരമന്ത്രി ശ്രീ അമിത് ഷാ പറഞ്ഞു. അനുസ്മരണത്തിനായി ഇതുവരെ നൽകിയിട്ടുള്ള നിർദ്ദേശങ്ങളെക്കുറിച്ച് സാംസ്കാരിക സെക്രട്ടറി ഒരു അവതരണം നൽകി.
യോഗത്തിൽ പങ്കെടുത്തവർ നൽകിയ നിർദ്ദേശങ്ങൾക്ക് പ്രധാനമന്ത്രി നന്ദി പറഞ്ഞു. ശ്രീ ഗുരു തേജ് ബഹാദൂർ ജിയുടെ 400-ാമത്തെ പ്രകാശ് പർവ്വ് ആഘോഷിക്കുന്നത് അനുഗ്രഹമാണെന്നും ദേശീയ കടമയാണെന്നും അദ്ദേഹം പറഞ്ഞു. ശ്രീ ഗുരു തേജ് ബഹാദൂർ ജിയുടെ ജീവിതത്തിൽ നിന്ന് പഠിച്ച പാഠങ്ങളും അദ്ദേഹം പങ്കുവെച്ചു. നാമെല്ലാവരും അദ്ദേഹത്തിൽ നിന്ന് പ്രചോദനം ഉൾക്കൊള്ളുന്നു, യുവതലമുറ ഈ പാഠങ്ങൾ മനസ്സിലാക്കേണ്ടത് പ്രധാനമാണെന്ന് അദ്ദേഹം എടുത്തുപറഞ്ഞു. ഡിജിറ്റൽ മാർഗങ്ങളിലൂടെ, ലോകവ്യാപകമായി ഈ സന്ദേശം യുവതലമുറയിലേക്ക് പ്രചരിപ്പിക്കുന്നത് എളുപ്പമാണെന്ന് അദ്ദേഹം പറഞ്ഞു.
സിഖ് ഗുരു പാരമ്പര്യം ഒരു സമ്പൂർണ്ണ ജീവിത തത്ത്വചിന്തയാണെന്ന് പ്രധാനമന്ത്രി പറഞ്ഞു. ശ്രീ ഗുരു നാനാക് ദേവ് ജിയുടെ 550-ാമത്തെ പ്രകാശ് പർവ്വ്, ശ്രീ ഗുരു തേജ് ബഹാദൂർ ജിയുടെ 400-ാമത്തെ പ്രകാശ് പർവ്വ്, ശ്രീ ഗുരു ഗോബിന്ദ് സിംഗ് ജിയുടെ 350-ാമത്തെ പ്രകാശ് പർവ്വ്, എന്നിവ ആഘോഷിക്കാനുള്ള അവസരം ലഭിച്ചത് ഗവൺമെന്റിന്റെ ഭാഗ്യവുമാണ്.
ശ്രീ ഗുരു തേജ് ബഹാദൂർ ജിയുടെ 400-ാമത്തെ പ്രകാശ് പർവ്വിനെ അനുസ്മരിക്കുന്നതിനായി കൂടുതൽ ആളുകളെ ബന്ധിപ്പിക്കുന്നതിന് വർഷം മുഴുവനും വിവിധ പ്രവർത്തനങ്ങൾ സംഘടിപ്പിക്കുമെന്ന് യോഗത്തിലെ ചർച്ചകളെക്കുറിച്ച് വിശദീകരിച്ചു. ശ്രീ ഗുരു തേജ് ബഹാദൂർ ജിയുടെ ജീവിതവും പഠിപ്പിക്കലുകളും മാത്രമല്ല, മുഴുവൻ ഗുരു പാരമ്പര്യവും ലോകമെമ്പാടും പ്രചരിപ്പിക്കപ്പെടുന്ന തരത്തിലായിരിക്കണം പ്രവർത്തനങ്ങളുടെ സംഘടനയെന്ന് അദ്ദേഹം പറഞ്ഞു. ലോകമെമ്പാടുമുള്ള സിഖ് സമൂഹവും ഗുരുദ്വാരകളും ചെയ്യുന്ന സാമൂഹിക
സേവനത്തെ പ്രശംസിച്ച പ്രധാനമന്ത്രി, സിഖ് പാരമ്പര്യത്തിന്റെ ഈ വശത്തെക്കുറിച്ച് ശരിയായ ഗവേഷണവും ഡോക്യുമെന്റേഷനും നടത്തണമെന്ന് പറഞ്ഞു.
യോഗത്തിൽ മുൻ പ്രധാനമന്ത്രി ഡോ. മൻമോഹൻ സിംഗ് പങ്കെടുത്തു ; കേന്ദ്ര ആഭ്യന്തരമന്ത്രി ശ്രീ അമിത് ഷാ; ലോക്സഭാ സ്പീക്കർ ശ്രീ ഓം ബിർള; രാജ്യസഭാ ഡെപ്യൂട്ടി ചെയർമാൻ ശ്രീ ഹരിവന്ഷ് ; പ്രതിപക്ഷ നേതാവ്, രാജ്യസഭ, ശ്രീ മല്ലികാർജുൻ ഖാർഗെ ; ഹരിയാന മുഖ്യമന്ത്രി ശ്രീ മനോഹർ ലാൽ; പഞ്ചാബ് മുഖ്യമന്ത്രി ക്യാപ്റ്റൻ അമരീന്ദർ സിംഗ്; രാജസ്ഥാൻ മുഖ്യമന്ത്രി ശ്രീ അശോക് ഗെഹ്ലോട്ട്; പ്രസിഡന്റ്, ശിരോമണി ഗുരുദ്വാര പ്രബന്ധക് കമ്മിറ്റി, അമൃത്സർ, ബീബി ജാഗിർ കൌർ; എംപിമാരായ ശ്രീ സുഖ്ബീർ സിംഗ് ബാദൽ, ശ്രീ സുഖ്ദേവ് സിംഗ് ദിന്ദ്സ; മുൻ എംപി ശ്രീ ടാർലോചൻ സിംഗ്; എംഡി അമുൽ ശ്രീ ആർ എസ് സോധി; പ്രമുഖ പണ്ഡിതൻ ശ്രീ അമർജിത് സിംഗ് ഗ്രേവാൾ തുടങ്ങിയവർ പങ്കെടുത്തു.
(